Андрэас Іваншыц — Вікіпэдыя
Андрэас Іваншыц
Нарадзіўся 15 кастрычніка 1983(1983-10-15)[1][2] (36 гадоў)
Айзэнштат, Аўстрыя
2017—2018 Рапід Вена
→ Панатынаікос (арэнда)
Сіетл Саўндэрз
Вікторыя Пльзень 147 (25)
2003—2014 Аўстрыя 69 (12)
Андрэас Іваншыц (па-нямецку: Andreas Ivanschitz, па-харвацку: Andreas Ivančić; нарадзіўся 15 кастрычніка 1983 году, Айзэнштат, Аўстрыя) — былы аўстрыйскі футбаліст, паўабаронца нацыянальнай зборнай Аўстрыі.
Андрэас Іваншыц нарадзіўся ў сям’і градзішчанскіх харватаў, якія кампактна пражываюць у Бургенляндзе. Займацца футболам ён пачаў у мясцовай камандзе «Баўмгартэн», дзе правёў у агульнай складанасьці дзевяць гадоў.
Затым скаўты сталічнага клюбу «Рапіду» заўважылі ягоны талент і ў 1998 годзе Іваншыц заключыў свой першы прафэсійны кантракт з чэмпіёнамі Аўстрыі. Яму было 16 гадоў, калі ён упершыню выйшаў на поле ў футболцы «Рапіду» — у кубкавым матчы супраць «Рансгофэну» 26 кастрычніка 1999 году. У аўстрыйскай Бундэсьлізе Іваншыц дэбютаваў у 2000 годзе, у матчы супраць «Зальцбургу». У наступныя гады ў 177 матчах за венскі клюб ён забіў 27 мячоў, стаўшы ўладальнікам чэмпіёнскага тытулу ў сэзоне 2004—2005 гадоў. У 2003 годзе Андрэас быў прызнаны найлепшым футбалістам году ў Аўстрыі. У студзені 2006 году футбаліст перайшоў у «Рэд Бул» з Зальцбургу, але прабыў там усяго палову сэзону, бо ўжо ў жніўні ён адправіўся на правах арэнды ў адзін зь вядучых грэцкіх клюбаў — атэнскі «Панатынаікос».
Па заканчэньні тэрміну арэнды, 20 чэрвеня 2008 году Іваншыц пагадзіўся падпісаць з «Панатынаікосам» новае сталае пагадненьне. У жніўні 2009 году перайшоў у клюб нямецкай Бундэсьлігі «Майнц 05», спачатку на правах арэнды, а ў 2011 годзе права на Іваншыца былі выкупленыя «Майнцам» цалкам[3].
У зборнай Аўстрыі Андрэас дэбютаваў 26 сакавіка 2003 году ў матчы супраць зборнай Грэцыі, ён быў выкліканы ў каманду тагачасным трэнэрам зборнай Гансам Кранклем. У адборачным матчы чэмпіянату Эўропы супраць зборнай Чэхіі, які адбыўся 11 кастрычніка 2003 году, Іваншыц ўпершыню надзеў капітанскую павязку зборнай і стаў такім чынам ва ўзросьце 19 гадоў і 361 дзень самым маладым капітанам у гісторыі аўстрыйскай нацыянальнай зборнай.
Чэмпіён Аўстрыі: 2005
«Сіетл Саўндэрз»:
Уладальнік Кубка МЛС: 2016
Іваншыц паходзіць з музычнай сям’і, таму грае на розных музычных інструмэнтах у свой вольны час.
^ а б Нямецкая нацыянальная бібліятэка, Бэрлінская дзяржаўная бібліятэка, Баварская дзяржаўная бібліятэка і інш. Record #135508894 // Gemeinsame Normdatei — 2012—2016.
^ «Andreas Ivanschitz endgültig ein Mainzer». 1. FSV Mainz 05.
Андрэас Іваншыц — сховішча мультымэдыйных матэрыялаў
Статыстыка на rapidarchiv.at
Зборная Аўстрыі — Чэмпіянат Эўропы 2008 году
1 Манінгер (бр)
2 Штандфэст
4 Пагатэц
6 Аўфгаўзэр
7 Вастыч
9 Лінц
10 Іваншыц
11 Каркмаз
12 Геркаліў
13 Катцэр
14 Гарыч
15 Прэдль
16 Патака
17 Гідэн
18 Кінаст
19 Зэўмэль
20 Гарнік
21 Маха (бр)
22 Гофэр
23 Эзкан (бр)
Трэнэр Гікерсбэргер
Атрымана з «https://be-tarask.wikipedia.org/w/index.php?title=Андрэас_Іваншыц&oldid=2145605»
Нарадзіліся ў Аўстрыі
Футбалісты клюбу «Рапід» Вена
Футбалісты клюбу «Рэд Бул» Зальцбург
Футбалісты клюбу «Сіетл Саўндэрз»
Гэтая старонка апошні раз рэдагавалася 13 ліпеня 2020 году ў 20:03.